הספרייה הלאומית של לטביה

הספרייה הלאומית של לטביה (בלטבית: Latvijas Nacionālā bibliotēka) היא מוסד תרבותי לאומי מטעם משרד התרבות הלטבי. הספרייה נוסדה ב-29 באוגוסט 1919, כשנה לאחר קבלת עצמאות המדינה. מנהל הספרייה הראשון הביא את אוסף הספרים הפרטי שלו כבסיס לספרייה וכבר בשנת 1920 הכילה כ-250,000 פריטים. החל משנת 1920, כל מוציא לאור בלטביה מחויב במסירת עותק של כל יצירה שמפרסם לספרייה הלאומית. בשנים 1939 ו-1940 אוסף הספרייה גדל משמעותית, כשנוספו אליו פריטים שהתקבלו מגרמנים-בלטים, שרבים מהם התיישבו בלטביה בתקופת הרייך הגרמני. בין פריטים אלו נכלל חומר ספרותי מ"המוסד להיסטוריה וארכאולוגיה של רוסיה הבלטית". במהלך הכיבוש הגרמני של לטביה, שונה שמה ל"ספריית המדינה", על מנת שלא יהיה אזכור לעצמאותה של לטביה. בשנת 1956 עברה הספרייה לבניין חדש. מאז הכרזת עצמאות לטביה בשנת 1991, הספרייה נקראת בשם "הספרייה הלאומית הלטבית". בשנים 1995–2016, קיבלה הספרייה תרומה קבועה מ"הספרייה הבלטית של אוטו בונג", ספרייה ללימודי היסטוריה בלטית ושפות בלטיות. ב-2006 הצטרפה הספרייה לשירות המקוון של הספרייה האירופית . קישורים חיצוניים אתר האינטרנט הרשמי של הספרייה הלאומית של לטביה (בלטבית) הספרייה הלאומית של לטביה, ברשת החברתית פייסבוק הספרייה הלאומית של לטביה, ברשת החברתית אינסטגרם